laion/Wikipedia-Exotic huggingface dataset:
טמפו (מבנה)

טמפו ("פונדק" בקצ'ואה) היו מבנים ששימשו בתרבות האינקה כתחנות דרכים לצרכים צבאיים ומנהליים. הטמפו נפרסו לאורך מערכת הדרכים של האינקה, ושימשו כתחנות לינה והצטיידות עבור בעלי תפקידים מטעם השלטון. תחזוקת הטמפו נעשתה על ידי מגויסים מקרב האוכלוסייה המקומית כחלק משירות החובה שהוטל עליהם (מיט'ה). הטמפו עמדו לרשות פקידי הממשל והכילו מזון וקיפו. האינקה בנו רבים מהטמפו בד בבד עם שדרוג מערכת הדרכים במהלך תקופת שלטונו של טופאק אינקה יופאנקי בין השנים 1471–1493. לפי הערכות החוקרים נבנו מעל 2,000 מבני טמפו. למבני הטמפו היו סוגים שונים ומגוון רחב שנבעו מתפקידים שונים אותם נועדו לבצע. חלק מהמבנים תפקדו כתחנות דרכים פשוטות ובמינימום הכילו אמצעי הלנה, בישול וממגורות (קולקה). חלק מוקמו בתוך ערים וסיפקו לנוסעים דיור זמני. חלק מהטמפו, שתפקדו כמרכזים מנהליים, היו כה גדולים שקשה להבדיל בינם לבין כפר קטן. האדריכלות של המבנים וכן עדויות כתובות מעידים על כך שגודלם נגזר בראש ובראשונה ממספר האנשים אותם הם נועדו להלין. גם השימושים של הטמפו נבעו מגודלם ומהאמצעים שהכילו. לכל טמפו הייתה יכולת לשרת בעלי תפקידים שונים. הקטנים שבהם שימשו כתחנות ממסר עבור שליחים (צ'סקי). ככל שהטמפו היו גדולים יותר, כן היה ביכולתם לשרת מגוון רחב יותר של בעלי תפקידים: טמפו גדולים מאוד יכלו לספק צרכים של יחידות צבאיות בתנועה, לשמש כמרכזי מינהל אזוריים ולהלנת פמליות של פקידים רמי דרג. בנוסף לאספקת צרכים של נוסעים, נמצאו בטמפו גדולים גם מתקנים לשימוש בעלי מלאכה כקדרים ואורגים, אמצעי פולחן, עדויות לפעילות ציד, פעילות כרייה ועיבוד של עלי קוקה. ערך זה הוא קצרמר בנושא היסטוריה ובנושא אדריכלות. אתם מוזמנים לתרום לוויקיפדיה ולהרחיב אותו.
Here (אלבום של אלישה קיז)

Here הוא אלבום האולפן השישי של הזמרת האמריקאית אלישה קיז. האלבום יצא לאור ב-6 בנובמבר 2016, על ידי חברת תקליטים תקליטי RCA. מתוך האלבום יצא הסינגל "In Common", אשר הצליח לכבוש את פסגת מצעד שירי הדאנס קלאב. עם יציאתו נכנס האלבום אל המקום השני במצעד הבילבורד 200. האלבום הופק על ידי מפיקים כדוגמת אלישה קיז, מארק באטסון ופארל ויליאמס. בממלכה המאוחדת, יצא לאור האלבום ב-4 בנובמבר 2016, בשלושה פורמטים: תקליטור, הורדה דיגיטלית והזרמת מוזיקה, וכך גם בארצות הברית. האלבום נכלל ברשימת אלבומי ה-R&B\היפ הופ של שנת 2016, שנערכה על ידי מגזין הבילבורד. מידע על האלבום Here באתר MusicBrainz מידע על האלבום Here באתר AllMusic האלבום Here באתר Discogs האלבום Here באתר ספוטיפיי האלבום Here באתר אפל מיוזיק האלבום Here באתר טיידל האלבום Here באתר יוטיוב אלישה קיז, פארל ויליאמס, ג'ימי נייפס, סוויז ביטס, מארק באטסון Alicia Keys Chart History, Billboard Here - Alicia Keys | Songs, Reviews, Credits, AllMusic (באנגלית) HERE by Alicia Keys (באנגלית אמריקאית), נבדק ב-2020-01-27 Top R&B/Hip-Hop Albums - Year-End, Billboard
מיגל אנחל לופס

האם התכוונתם ל... מיגל אנחל לופס (הלך) מיגל אנחל לופס (רוכב אופניים)
The Element of Freedom

The Element of Freedom הוא אלבום אולפן הרביעי של הזמרת-יוצרת האמריקאית אלישה קיז. האלבום יצא לאור ב-11 בדצמבר 2009, על ידי חברת תקליטים ג'יי רקורדס. מתוך האלבום יצא הסינגל "Un-Thinkable (I'm Ready)", שזכה להצלחה בארצות הברית. עם יציאתו נכנס האלבום אל המקום השני במצעד הבילבורד 200. בין שנת 2010 לשנת 2019 פרסם מגזין הבילבורד את רשימת האלבומים הטובים ביותר של העשור השני של המאה ה-21, בה התברג האלבום במקום ה-148. ברשימה של חברת המצעדים הרשמית התברג במקום ה-63. איגוד תעשיית ההקלטות האמריקאי העניק לאלבום את תואר הפלטינה על מכירות של למעלה ממיליון עותקים במדינה. מידע על האלבום The Element of Freedom באתר MusicBrainz מידע על האלבום The Element of Freedom באתר AllMusic האלבום The Element of Freedom באתר Discogs האלבום The Element of Freedom באתר ספוטיפיי האלבום The Element of Freedom באתר דיזר האלבום The Element of Freedom באתר אפל מיוזיק האלבום The Element of Freedom באתר טיידל האלבום The Element of Freedom באתר יוטיוב אלישה קיז, ג'ף בהסקר, קארי ברות'רס ג'וניור, טובי גד, 40, סוויז ביטס, אל שוקס Alicia Keys Chart History, Billboard Alicia Keys Chart History, Billboard Billboard 200 : Page 1, Billboard The UK's Official Top 100 biggest albums of the decade, www.officialcharts.com (באנגלית) Gold & Platinum, RIAA (באנגלית)
פרנצווארוש

האם התכוונתם ל... פרנצווארוש (רובע) (אנ') – רובע בבודפשט פרנצווארוש (כדורגל) – קבוצת כדורגל
הרי הורליק

הרי הורליק (באנגלית: Horlick Mountains) הם רכס הרים בהרים הטראנס-אנטארקטיים, שבאנטארקטיקה. לפי כמה מההגדרות הרי הורליק כוללים את רכס אוהיו, גבעות לונג ואת רכס ויסקונסין. לפי הגדרה מצרה יותר ההרים כוללים את מזרח הרי המלכה מוד, ואת החלק המרכזי של רכס ויסקונסין. יש הכוללים את הרי ת'יל בהרי הורליק. ההרים מתנשאים לגובה של 3,940 מטרים מעל פני הים (בהר פאורה). שטח רכס ההרים 30,310 קמ"ר. ההרים נראו מרחוק על ידי משלחת ריצ'רד בירד (אשר חקר את אנטארקטיקה בין השנים 1933–1935): ההרים נצפו מהאוויר לראשון על ידי קנט ל. ראוסון (Kennett L. Rawson), בטיסתו ב-22 בנובמבר 1934; ההרים נראו בשנית על ידי קווין בלקבורן (Quin Blackburn) בדצמבר 1934. חלקים מרכס ויסקונטסין מופו בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בין השנים 1946–1947. ההרים מופו על ידי התוכנית האנטארקטית של ארצות הברית בהתבסס על תצלומי אוויר שצולמו על ידי צי ארצות הברית בין השנים 1959–1964. שמם של ההרים ניתן להם על ידי ריצ'רד בירד. בירד קרא להרים על שמו של ויליאם הורליק (William Horlick), יצרן מזון שתמך במשלחתו של בירד שנערכה בין השנים 1933- 1935. • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 201 • Edmund Stump, The Ross Orogen of the Transantarctic Mountains, P 166 • R. L. Oliver, P. R. James, J. B. Jago, Antarctic Earth Science, P 94 הרי הורליק באתר הסקר הגאולוגי של ארצות הברית הרי הורליק באתר הגאזט האנטארקטי המשווה SCAR של ממשלת אוסטרליה הרי הורליק באתר peakbagger תצלום של הרי הורליק תחזית מזג אוויר עדכנית ארוכת טווח עבור הרי הורליק תחזית מזג אוויר עדכנית עבור הרי הורליק גאזט השמות האנטארקטיים הרשמי של ארצות הברית מידע גאוגרפי והיסטורי ראו ב"לקריאה נוספת" בספרם של Faure ו-Mensing הגאולוגיה של הרי ת'יל מידע גאוגרפי על הר פאורה מידע גאוגרפי
ThreatConnect

ThreatConnect היא חברת אבטחת מידע אמריקאית, העוסקת בפיתוח תוכנה לניתוח איומי אבטחת מידע באופן מקוון. החברה נוסדה בשנת 2011 בשם Cyber Squared Inc, על ידי אדם וינסנט (Adam Vincent), ריצ'רד בארגר (Richard Barger), אנדרו פנדרגאסט (Andrew Pendergast) ולי רייצ'ל (Leigh Reichel) במטרה לספק שירותי מודיעין שיסייעו בהגנה מפני התקפות קיברנטיות. בשנת 2014 קיבלה החברה מימון בסך של כ-4 מיליון דולר. בשנת 2015 קיבלה החברה מימון נוסף בסך של כ-16 מיליון דולר. בחודש יולי 2016 פרסמה החברה כי הדלפת הודעות הדואר האלקטרוני של הוועדה הדמוקרטית הלאומית, בזמן הבחירות לנשיאות ארצות הברית, נעשו על ידי ארגוני לוחמת סייבר רוסי המזוהים בשם Fancy Bear ו-Cozy Bear. לוחמת רשת טרור קיברנטי אתר האינטרנט הרשמי של ThreatConnect (באנגלית) ThreatConnect, ברשת החברתית פייסבוק ThreatConnect, ברשת החברתית אקס (טוויטר) ThreatConnect, סרטונים בערוץ היוטיוב Steven Overly, Cybersecurity firm Cyber Squared raises $4 million, changes name to ThreatConnect, washingtonpost.com, ‏20 בנובמבר 2014 Threat Intelligence Startup ThreatConnect Closes $16M Investment Round and Makes Strategic Move within Arlington - AED - Arlington Economic Development, www.arlingtoneconomicdevelopment.com ThreatConnect: Guccifer 2.0 likely persona for Russian-linked propagandists, PR operatives leaking info to media, SC Media, ‏2016-07-26 (באנגלית) AP and TOI staff, US cybersecurity firms say Russia likely behind hacks, www.timesofisrael.com (באנגלית)
משה שפירא (עפרה)

הרב משה כהנא שפירא (שבט תרצ"ה, 5 בינואר 1935 – ח' באדר ב' תשע"ט, 15 במרץ 2019) היה מייסד מדרשת שובה, יחד עם רעייתו רבקה שפירא. נולד בירושלים לדוד וגולדה שפירא. למד בת"ת "יבנה", ולאחר מכן עבר לבית הספר הממלכתי דתי "מוריה", שם גם פגש את חברו הרב עדין שטיינזלץ. בשנת תש"ט התחיל ללמוד בישיבת "תורה ומלאכה" בכפר אברהם. בצעירותו סבל מצליעה קלה. ניתוח שעבר כדי להיטיב את מצבו נכשל, והחמיר את הצליעה אותה נשא עמו כל חייו. בשנת תשי"א הקים יחד עם הרב עדין שטיינזלץ את "אחוות שלהבתי-ה" שכונתה גם "חבורת השלהבת". החבורה חשה שהיא נושאת בשורה חדשה, שהם הגדירו כ"שיבה אל יהדות ארצישראלית ברוח החסידות". העולם היהודי שראו סביבם נתפס בעיניהם כמיושן וארכאי, ותפקידו של הארגון שהקימו היה "לגלות לעולם את האמת". בשנת תש"כ (1960) נישא לרבקה לבית שנור, אותה הכיר במסגרת חבורת השלהבת. בשנים שלאחר נישואיהם התגוררו בשכונת קריית משה בירושלים ור' משה התקרב לחוגי מרכז הרב. לאחר מלחמת יום הכיפורים החל ללמד יחד עם רבקה במכון אורה לבנות. במכון זה לימדו הזוג שפירא שנים ארוכות, כאשר רבקה משמשת כמרכזת המכון. בשנים אלו הוקמה ההתנחלות הישראלית "עפרה" ומשפחת שפירא הצטרפה למתנחלים וקבעה במקום את ביתה. בשנת תשמ"ד, ייסד הזוג שפירא את מכון "שובה" לבנות ביישוב החדש עפרה, המדרשה העל תיכונית הראשונה לבנות, מוסד שעצם מתכונתו היה פריצת דרך ותוכנית הלימודים שלו שאפה להעניק לבנות 'תורת חיים' שמקורותיה בחסידות ובלימוד עיוני בכתביו של הרב קוק. במשך שנים רבות לימד במכללה ירושלים. הקמת חבורת השלהבת ולאחר מכן מדרשת שובה נחשבת בעיני רבים כמבשרת הנאו-חסידות בציבור הדתי-לאומי. נפטר ביום שישי ח' באדר ב תשע"ט, ונקבר בבית העלמין בעפרה למחרת במוצאי שבת. בלוויה השתתפו אלפים, וזו הייתה הלוויה הראשונה בה נישאו ההספדים בבית הכנסת של היישוב. לרב משה שפירא נולדו שבעה ילדים, הבכור שבהם - אברהם, נפטר בגיל 8 מסרטן. בין בניו נמנים הרב יהושע שפירא ראש ישיבת ההסדר רמת גן, הרב יצחק שפירא ראש ישיבת עוד יוסף חי, ומתניה שפירא סמנכ"ל מועצת יש"ע. בתו זהבה נשואה לישעיהו גנץ, בנו של הרב משה גנץ (אחיו של הרב חיים גנץ). פניני שפת אמת על התורה, עפרה פניני שפת אמת על ימים נוראים, עפרה וזאת הברכה אשר ברך משה" - סרט זיכרון לרב משה שפירא, סרטון בערוץ "רפי קפלן", באתר יוטיוב (אורך: 15:19), טבת תש"פ עולש גולדברג, ‏הרב משה שפירא: איש השלום של המהפכה, בעיתון מקור ראשון, 28 במרץ 2019 אלחנן גרונר, מהפנט הנשמות, באתר הקול היהודי, ‏20 במרץ 2019 משה בן דוד שפירא (1935-2019), דף שער בספרייה הלאומית מאמרים על הרב משה שפירא, באתר ערוץ 7 עפרה לקס, ציר ולרשטיין, ידיעות ספרים, 2019 ורד ליפשיץ, לזכרו של הרב יהודה קופרמן ז״ל, באתר "לב לדעת" יהודה יפרח, שפה חדשה לעולם: המהפכה של הרב משה שפירא ז"ל, באתר מקור ראשון, ‏י"ג אדר ב תשע"ט יואב שורק, שלהבת בטרם אור: על משנתה של חבורה דתית מהפכנית מראשית ימי המדינה, עבודת גמר (בהנחיית מרדכי נחום פנקובר), טורו קולג', מדעי היהדות, תשס"ו. (149 עמודים) הרב משה שפירא הובא למנוחות, "כל יהודי הוא אות בתורה", באתר ערוץ 7, ט' באדר ב' תשע"ט כך ציין הרב אבי גיסר, רב היישוב, בהספדו.
אגדות דיסני

אגדות דיסני (באנגלית: Disney Legends) הוא תואר, שמכיר באנשים שתרמו תרומה יוצאת דופן ואינטגרלית לחברת וולט דיסני. התואר חולק החל משנת 1987 באופן שנתי במהלך טקס פרטי מיוחד, כאשר החל משנת 2009 התואר מוענק אחת לשנתיים ב-D23, מועדון המעריצים הרשמי של החברה. מקבלי התואר נבחרים על ידי ועדת בחירה, אשר מונתה בעבר על ידי רוי א. דיסני, אחיינו של וולט דיסני. הוועדה מורכבת מבמאים ותיקים של החברה, היסטוריונים ורשויות אחרות. חלק ממקבלי התואר קיבלו אותו לאחר מותם. כל אדם אשר זוכה בתואר, מקבל פסלון אשר עוצב על ידי אנדראה פאבילי. הפסלון מיוצר בעבודת יד מברונזה בכל שנה. הפסלון בצורה של זרועו של מיקי מאוס אשר אוחז בשרביט שבקצה שלו כוכב. בפסלון יש שלושה אלמנטים אשר מאפיינים את התרומה של מקבלי התואר: הספירלה - מייצגת את הדמיון, כוחו של הרעיון. היד - מייצגת את המיומנות, המשמעת והאומנות. השרביט והכוכב - מייצגים קסם: הניצוץ שנוצר כשדמיון ומיומנות משתלבים ליצירת חלום חדש. מלבד הפסלון עצמו, כל אדם שזוכה בתואר מוזכר בלוח זיכרון מברונזה באמצעות טביעת ידו וחתימתו, או באמצעות תמונה של הפסלון שעליו מוזכר השם. הלוחות מוצבים בתצוגה אשר נמצאת באולפני וולט דיסני בברבנק. מדיה וקבצים בנושא אגדות דיסני בוויקישיתוף אתר האינטרנט הרשמי של אגדות דיסני
חריצות

חריצות היא התנהגות המאפיינת אדם שמבצע את מטלותיו בזריזות ובהתמדה, כמו עבודה או לימודים, וממעיט מנוחה. החריצות הפוכה לעצלנות. אדם שיש לו נטייה לחריצות מכונה "חרוץ" ובנוסף גם "שקדן". חריצות כתכונה נתפסת כחיובית בצורה אוניברסלית ואפשר למצוא לה התייחסויות במקורות של דתות רבות. בפסיכולוגיה חריצות מתקשרת לדימוי עצמי, למשל בפסיכולוגיית האגו "ילד שמתקשה בלימודים יהיה פחות מקובל. החריצות מתבטאת בהישגים, הנחיתות היא מול העצמי ומול החברה." חריצות, התמדה ושקידה הן מידות חשובות ביהדות ונתפסות באור חיובי במרבית המקרים. למשל: בספר משלי "יַד חָרוּצִים תִּמְשׁוֹל" ~ פרק יב, פסוק כד בספר יהושע: ”לֹא יָמוּשׁ סֵפֶר הַתּוֹרָה הַזֶּה מִפִּיךָ וְהָגִיתָ בּוֹ יוֹמָם וָלַיְלָה”. חריצות נתפסת כתכונה באדם ולכן יכולה להיות מופנית לטוב ועשיית מצוות אך יכולה היא גם להיות מופנית לעבירות, כמו שהרמב"ם על אבות ב משנה יא מבאר "אמר שחריצות לממון ורוב התאוה ורוע הנפש והוא חולי המרה השחורה שיביא האדם למאוס ראות עיניו וישנאהו..." בברית החדשה ישו מתואר כאדם חרוץ, הוא בעצמו מורה ומכוון את חסידיו לפעול בחריצות, שנתפסת כמאמץ מצד הפרט לחיות ולפעול מתוך אמונה וביטחון באלוהים. "וחפצנו שכל-אחד מכם ישקד להיות נכון לבו בתקוה עד-הקץ: שלא תעצלו כי אם-תלכו בעקבות יורשי ההבטחות באמונה וארך נפש" איגרת אל-העברים פרק ו פסיכולוגיה התמדה (לימוד תורה) חריצות בנצרות חריצות בפסיכולוגיית האגו
The Vault Playlist, Vol. 1

The Vault Playlist, Vol. 1 הוא המיני-אלבום הראשון של הזמרת האמריקאית אלישה קיז. המיני-אלבום יצא לאור ב-7 באפריל 2017, על ידי חברת תקליטים תקליטי RCA. במיני-אלבום ישנה גרסה אקוסטית ללהיט "No One". בנוסף לכך, ישנה גרסת פסנתר לשיר "If I Ain't Got You". המיני-אלבום הופק על ידי אלישה קיז וקארי ברות'רס ג'וניור. מגזין הרולינג סטון התייחסו למיני-אלבום באחת מן הביקורות שלו. מידע על האלבום The Vault Playlist, Vol. 1 באתר MusicBrainz אלישה קיז, קארי ברות'רס ג'וניור Alicia Keys - Vault Playlist Vol. 1, Discogs (באנגלית) Rolling Stone, Rolling Stone, Alicia Keys Debuts New Song in Las Vegas, Rolling Stone, ‏2011-09-26 (באנגלית)
הרי רואן

הרי רואן (באנגלית: Rouen Mountains) הם רכס הרים נישא, בצפון האי אלכסנדר, שבאנטארקטיקה. גובהו של הרכס ההרים 2,800 מטרים מעל פני הים (בהר פריז). אורכו של רכס ההרים 60 קילומטרים בכיוון צפון-מערב - דרום-מזרח (בין הר באיון ל-רמת קייר ול-הר קופולה). ברכס ההרים מצוייות כמה מהפסגות הגבוהות ביותר באי אלכסנדר (הפסגות הגבוהות ביותר האחרות מצויות ברכס דאגלס הסמוך. ההרים מופו על ידי המשלחת הצרפתית הרביעית לאנטארקטיקה (שנערכה בין השנים 1908–1910), בפיקודו של ז'אן-באטיסט שארקו. שארקו סבר שהקצה הדרומי של ההרים הוא הר פריז, ואולם מיפוי שנערך על ידי סקר שטחי חסות איי פוקלנד, בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948, הראו כי רכס ההרים מתמשך לכיוון דרום-מזרח עד הר קופולה. אזור דרומי-מזרחי זה נסקר על ידי סקר שטחי חסות איי פוקלנד בשנת 1948, ומופה בהתבסס על תצלומי לוויין שצולמו על ידי ארצות הברית בין ינואר 1974 ופברואר 1975. שארקו קרא להרים "מסיב רואן" על שמה של העיר רואן שבצרפת. • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 205 הרי רואן באתר הסקר הגאולוגי של ארצות הברית הרי רואן באתר הגאזט האנטארקטי המשווה SCAR של ממשלת אוסטרליה תחזית מזג אוויר עדכנית ארוכת טווח עבור הרי רואן מפת אזור הרי רואן גאזט השמות האנטארקטיים הרשמי של ארצות הברית מידע גאוגרפי והיסטורי
הר פריז (אנטארקטיקה)

הר פריז (באנגלית: Mount Paris) או הר פריס הוא הר נישא, בהרי רואן, שבצפון האי אלכסנדר, שבאנטארקטיקה. ההר ממוקם 7 קילומטרים דרומית מזרחית להר בייון. גובהו של ההר 2,800 מטרים מעל פני הים (והוא הגבוה בהרי רואן, והשלישי בגובהו בהרי האי אלכסנדר). ההר מתנשא לגובה של 1,932 מטרים מעל סביבתו. ההרים מופו על ידי המשלחת הצרפתית הרביעית לאנטארקטיקה (שנערכה בין השנים 1908–1910), בפיקודו של ז'אן-באטיסט שארקו. ההר נצפה בשנית בשנת 1936 על ידי המשלחת הבריטית אל ארץ גרהאם. אשר סברה כי מדובר ברכס הרים, ואולם מיפוי שנערך על ידי סקר שטחי חסות איי פוקלנד, בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948, הראו כי מדובר בהר בודד. אזור זה נסקר על ידי סקר שטחי חסות איי פוקלנד בשנת 1948, ומופה בהתבסס על תצלומי לוויין שצולמו על ידי ארצות הברית בין ינואר 1974 ופברואר 1975. שארקו קרא להרים על שמה של העיר פריז בירת צרפת. הר פריז באתר הסקר הגאולוגי של ארצות הברית הר פריז באתר הגאזט האנטארקטי של ממשלת אוסטרליה הר פריז באתר הגאזט האנטארקטי המשווה SCAR של ממשלת אוסטרליה הר פריז באתר peakbagger מידע גאוגרפי והיסטורי מידע גאוגרפי
הר פריז

האם התכוונתם ל... הר פריז (אנטארקטיקה) – הר בהרי רואן באי אלכסנדר שבאנטארקטיקה הר פריז (ניו זילנד) – הר באיי קמפבל שבניו זילנד הר פריז (אוסטרליה) – הר במדינת טסמניה שבאוסטרליה
ברנרד דוהם

ברנרד לאוארדוס דוהם (בגרמנית: Bernhard Lauardus Duhm;‏ 10 באוקטובר 1847 - 1 בנובמבר 1928) היה תאולוג לותרני גרמני, יליד בינגינג, כיום חלק מלר, פריזיה המזרחית. הוא היה חבר בבית הספר של היסטוריה של דתות (בגרמנית Religionsgeschichtliche Schule). דוהם למד תאולוגיה באוניברסיטת גטינגן, בהדרכת אלברכט ריטשל, היינריך אוולד ויוליוס ולהאוזן, שהיה גם חבר טוב ועמית לדוהם. בשנת 1873 התמנה כמרצה באוניברסיטת גטינגן ובהמשך פרופסור חבר ללימודי הברית הישנה (1877). בשנת 1888 הוא עבר לאוניברסיטת בזל, שם היה לאחד החוקרים המשפיעים בתחום חקר הברית הישנה בתקופתו. דוהם זכור בזכות עבודתו האקסגטית על נביאי הברית הישנה, ובמיוחד מחקרים העוסקים במורכבות של ספרי ירמיהו וישעיהו. הוא היה החלוץ של תיאורית "המחברים המרובים של ספר ישעיהו" והיה הראשון לזהות את שירי עבד ה' ככאלה. פירושו תיאר את המבנה והתוכן של ישעיהו פרקים 1–39 (המכונה "ישעיהו הראשון" או "ישעיהו של ירושלים"). דוהם באותה פרשנות מספק ניתוח מעמיק של 'ישעיהו השני' (פרקים 40–55) (בגרמנית Deuterojesaja), ושל 'ישעיהו השלישי' (פרקים 56–66) (בגרמנית Tritojesaja). דוהם מזהה את מושג שירי עבד ה' בספר ישעיהו, וזיהה ארבעה מהם בטקסט של ישעיהו: (ספר ישעיהו, פרק מ"ב, פסוקים א'–ד'); (ספר ישעיהו, פרק מ"ט, פסוקים א'–ו') ; (ספר ישעיהו, פרק נ', פסוקים ד'–ז') ;ו-(ספר ישעיהו, פרק נ"ב, פסוק י"ג-ספר ישעיהו, פרק נ"ג, פסוק י"ב).‏ ג'וזף בלנקינסופ סיכם את התאוריות של דוהם לגבי שירי עבד ה' ואת קבלת הפנים שלהם באקדמיה המודרנית כך: ניתן לסכם את מסקנותיו כך: "שירי עבד ה'" חוברו על ידי חבר בקהילה יהודית, אך לא מהפזורה, במחצית הראשונה של המאה החמישית, בין זמני החיבורים של ספר איוב וספר מלאכי; המחבר הושפע מירמיהו, "ישעיהו השני" ואיוב, ובתורו השפיע על "ישעיהו השלישי" ומלאכי. גיבור "השירים" היה דמות היסטורית, מורה לחוק שסבל מהתעללות, קודם כל מאנשיו; ה"שירים" נבדלים מהתוכן של ישעיהו השני בסגנון מכוון ומפוכח יותר, משקל רגיל יותר, ובעיקר בניגוד לתיאורו של ישעיהו השני את ישראל כ-"עבד". הם יצרו במקור קומפוזיציה אחת יחד עם תוספות עריכה (מב 5-7; נ 10–11). הם הוכנסו לישעיהו השני על ידי עורך מאוחר יותר היכן שהתאפשר לו. ניתן יהיה לומר כי אף אחת מהמסקנות הללו לא תעבור היום ללא התנגדות. הוא היה אב לשלושה בנים, האנס (1878–1946) דיטריך (1880–1940) ואנדראס (1883–1975), כולם שחקני שחמט מקצועיים. ברנרד דוהם מת בבזל ב-1 בנובמבר 1928 כתוצאה מתאונת דרכים. Die Theologie der Propheten als Grundlage für die innere Entwicklungsgeschichte der israelitischen Religion, 1875. קישור לספר Das Buch Jesaia übersetzt und erklärt (The Book of Isaiah translated and explained), 1892. Das Buch Jeremia, (The Book of Jeremiah), 1901. Israels Propheten (Israel's prophets), 1922. מדיה וקבצים בנושא ברנרד דוהם בוויקישיתוף ברנרד דוהם בלקסיקון ביוגרפיות של פריזיה המזרחית ברנרד דוהם באתר ביוגרפיות גרמני Bernhard Duhm. Das Buch Jesaia. Gottingen: Vandenhoeck & Ruprecht, 1892. Blenkinsopp, Joseph. "Isaiah 40–55: A New Translation with Introduction and Commentary. AB 19A." (2000): 76-77
As I Am

As I Am הוא אלבום אולפן השלישי של הזמרת-יוצרת האמריקאית אלישה קיז. האלבום יצא לאור ב-9 בנובמבר 2007, על ידי חברת תקליטים ג'יי רקורדס. מתוך האלבום יצא הסינגל "No One", אשר היה ללהיט בינלאומי, שהצליח לכבוש את פסגת מצעד הבילבורד הוט 100. עם יציאתו נכנס האלבום אל המקום הראשון במצעד הבילבורד 200. האלבום הופק על ידי מפיקים כדוגמת אלישה קיז, ג'ון מאייר ולינדה פרי. ב-3 בינואר 2008 העניק איגוד תעשיית ההקלטות האמריקאי את תואר הפלטינה המשולשת לאלבום, על מכירות של למעלה משלושה מיליון עותקים במדינה. בשנת 2009 נודע כי האלבום נמכר בלמעלה מ-3.7 מיליון עותקים בארצות הברית בלבד. מידע על האלבום As I Am באתר MusicBrainz מידע על האלבום As I Am באתר AllMusic האלבום As I Am באתר Discogs האלבום As I Am באתר ספוטיפיי האלבום As I Am באתר אפל מיוזיק האלבום As I Am באתר טיידל האלבום As I Am באתר יוטיוב אלישה קיז, ג'ק ספלאש, מארק באטסון, קארי ברות'רס ג'וניור, ג'ון מאייר, לינדה פרי Alicia Keys Chart History, Billboard As I Am - Alicia Keys | Songs, Reviews, Credits, AllMusic (באנגלית) Gold & Platinum, RIAA (באנגלית) Nielsen Business Media Inc, Billboard, Nielsen Business Media, Inc., 2009-11-14. (באנגלית)
ז'אן דה סליס לונשאן

הברון ז'אן דה סליס לונשאן (בצרפתית: Jean de Selys Longchamps;‏ 31 במאי 1912 – 16 באוגוסט 1943) היה אריסטוקרט בלגי, ששירת במלחמת העולם השנייה בחיל האוויר המלכותי הבריטי והתפרסם בזכות תקיפת היחיד שלו על מטה הגסטאפו שדרות לואיז (אנ') ‏453 בבריסל בירת בלגיה הכבושה, ועיר הולדתו. לונשאן נשפט ונענש על המתקפה, שבה נהרגו בכירים בפיקוד האס אס בבלגיה, הורד בדרגה והועבר לבסיס אחר, אך זכה בעיטור ה-DSO הבריטי וצלב המלחה הבלגי. הוא נהרג בהתרסקות מטוסו בבסיס חיל האוויר מנסטון (אנ') בעת נחיתה לאחר שנפגע מאש נ"מ בעומק שטח האויב. מדיה וקבצים בנושא ז'אן דה סליס לונשאן בוויקישיתוף ניצן סדן, מדליה או עונש? הטייס המורד שנקם בנאצים לבדו, באתר כלכליסט, 25 בינואר 2020 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Unplugged (אלבום של אלישה קיז)

Unplugged הוא אלבום ההופעה הראשון של הזמרת האמריקאית אלישה קיז. האלבום יצא לאור ב-7 באוקטובר 2005, על ידי חברות התקליטים ג'יי רקורדס. אלבום ההופעה יצא לאור בחסות סדרת ההופעות האקוסטיות MTV Unplugged. עם יציאתו נכנס אלבום ההופעה אל המקום הראשון במצעד הבילבורד 200. אלבום ההופעה הופק על ידי אלישה קיז, פיטר אדג', אלכס קולטיין וג'ף רובינסון. בשבוע הראשון לצאתו, נמכר האלבום בלמעלה מ-196,000 עותקים בארצות הברית בלבד, ובעקבות כך כבש את פסגת מצעד הבילבורד 200. AllMusic העניקו לאלבום ההופעה ציון של שלושה כוכבי זהב מתוך חמישה בסך הכול. מידע על האלבום Unplugged באתר MusicBrainz מידע על האלבום Unplugged באתר AllMusic האלבום Unplugged באתר Discogs האלבום Unplugged באתר ספוטיפיי האלבום Unplugged באתר אפל מיוזיק האלבום Unplugged באתר טיידל האלבום Unplugged באתר יוטיוב אלישה קיז, ג'ף רובינסון, אלכס קולטי, פיטר אדג' Alicia Keys Chart History, Billboard Unplugged - Alicia Keys | Songs, Reviews, Credits, AllMusic (באנגלית)
The Diary of Alicia Keys

The Diary of Alicia Keys הוא אלבום אולפן השני של הזמרת-יוצרת האמריקאית אלישה קיז. האלבום יצא לאור ב-2 בדצמבר 2003, על ידי חברת תקליטים ג'יי רקורדס. מתוך האלבום יצא הסינגל "You Don't Know My Name", אשר היה ללהיט בארצות הברית. עם יציאתו נכנס האלבום אל המקום הראשון במצעד הבילבורד 200. מגזין הרולינג סטון דירגו את האלבום במקום ה-277 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שני גרסאות שנוצרו בעבר. האלבום הופק על ידי מפיקים כדוגמת אלישה קיז, קניה וסט וטימבלנד. ב-28 במרץ 2005, העניק איגוד תעשיית ההקלטות האמריקאי את תואר הפלטינה המרובעת לאלבום, על מכירות של למעלה מארבעה מיליון עותקים במדינה. איגוד תעשיית ההקלטות הקנדי העניק לאלבום את תואר הפלטינה הכפולה על מכירות של למעלה מ-200,000 עותקים במדינה. אתר האינטרנט הרשמי של The Diary of Alicia Keys (באנגלית) מידע על האלבום The Diary of Alicia Keys באתר MusicBrainz מידע על האלבום The Diary of Alicia Keys באתר AllMusic האלבום The Diary of Alicia Keys באתר Discogs האלבום The Diary of Alicia Keys באתר ספוטיפיי האלבום The Diary of Alicia Keys באתר אפל מיוזיק האלבום The Diary of Alicia Keys באתר טיידל האלבום The Diary of Alicia Keys באתר יוטיוב Alicia Keys Chart History, Billboard Rolling Stone, Rolling Stone, The 500 Greatest Albums of All Time, Rolling Stone, ‏2020-09-22 (באנגלית אמריקאית) The Diary of Alicia Keys - Alicia Keys | Credits, AllMusic (באנגלית) Gold & Platinum, RIAA (באנגלית) Gold/Platinum, Music Canada (באנגלית)
משרד מודיעין הצי

משרד המודיעין הימי (באנגלית: The Office of Naval Intelligence, בראשי תיבות: ONI) הוא סוכנות הביון הצבאית של הצי האמריקני. ONI הוקמה בשנת 1882 במטרה לקדם את מאמצי המודרניזציה של חיל הים. הארגון הוא החבר הוותיק ביותר בקהילת המודיעין של ארצות הברית ומשמש כמקור עיקרי למודיעין הימי. מאז מלחמת העולם הראשונה התרחבה משימתה כך שתכלול דיווחים בזמן אמת על התפתחויות ופעילויות של חילות ים זרים; שמירה על המשאבים והאינטרסים הימיים; מעקב והתמודדות עם איומים ימיים לאומיים; מתן תמיכה טכנית, מבצעית וטקטית לצי האמריקני ושותפיו; מעקב אחר הסביבה הימית העולמית. ONI מעסיקה למעלה מ-3,000 אנשי צבא ואזרחים ברחבי העולם וממוקמת במרכז הביון הימי הלאומי בסוויטלנד, מרילנד. מספן המודיעין מינהל הביון של המטה הכללי של הצי הרוסי מדיה וקבצים בנושא משרד מודיעין הצי בוויקישיתוף אתר האינטרנט הרשמי של משרד מודיעין הצי (באנגלית) קובצי FOIA אודות ONI, בארכיון האינטרנט: חלק 75 חלק 76 חלק 77 חלק 78 חלק 79 "Proud History". Office of Naval Intelligence. Office of Naval Intelligence. אורכב מ-המקור ב-2018-11-02. נבדק ב-26 באפריל 2016. {{cite web}}: (עזרה) Hacker, Barton C.; Vining, Margaret (2007). American Military Technology. The Johns Hopkins University Press. p. 53. ISBN 978-0-8018-8772-7. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.